**รายงานการประชุมทางไกล (Video Conference) การฝึกซ้อมแผนตอบโต้ภาวะฉุกเฉิน**

**ระดับจังหวัดและเขต กรณีโรคติดเชื้อไวรัสโคโรนา 2019 (COVID-19)**

**วันที่ ๒ เมษายน ๒๕๖๓ เวลา ๑๓.๐๐ – ๑๖.๓๐ น.**

**ณ ห้องประชุมเอราวัณ สำนักงานสาธารณสุขจังหวัดหนองบัวลำภู**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้มาประชุม**

๒. นายแพทย์พนัส วงษ์เกลียวเรียน นายแพทย์เชี่ยวชาญ(ด้านเวชกรรมป้องกัน)

๓. นางวัลภา ศิริกุล รองนายแพทย์สาธารณสุขเชี่ยวชาญ (ด้านส่งเสริมพัฒนา)

๔. ทันตแพทย์หญิงวรางคณา อินทโลหิต ทันตแพทย์เชี่ยวชาญ(ด้านวิชาการวิจัย และภาคประชาชน)

๕. นางเชาวชื่น เชี่ยวการรบ หัวหน้ากลุ่มงานควบคุมโรคติดต่อ

๖. นายเสน่ห์ ไชยโพธิ์ศาล หัวหน้ากลุ่มงานประกันสุขภาพ

๑๐. นายครรชิต เมาะราษี หัวหน้ากลุ่มงานนิติการ

๑๑. นายสยุมพร พรหมจารีต หัวหน้ากลุ่มงานอนามัยสิ่งแวดล้อมและอาชีวอนามัย

๑๒. นางนัทชา เขตเจริญ หัวหน้ากลุ่มงานส่งเสริมสุขภาพ

๑๐. ผู้อำนวยการโรงพยาบาลวีระพลการแพทย์

**รายชื่อผู้เข้าร่วมประชุม**

๑. โรงพยาบาลหนองบัวลำภู

๒. โรงพยาบาลศรีบุญเรือง

๓. โรงพยาบาลนากลาง

๔. โรงพยาบาลสุวรรณคูหา

๕. โรงพยาบาลโนนสัง

๖. โรงพยาบาลนาวังเฉลิมพระเกียรติ ๘๐ พรรษา

๗. สาธารณสุขอำเภอเมือง

๘. สาธารณสุขอำเภอศรีบุญเรือง

๙. สาธารณสุขอำเภอนากลาง

๑๐. สาธารณสุขอำเภอโนนสัง

๑๑. สาธารณสุขอำเภอสุวรรณคูหา

๑๒. สาธารณสุขอำเภอนาวัง

**เริ่มประชุมเวลา ๑๓.๓๐ น.**

**ระเบียบวาระที่ ๑ เรื่องประธานแจ้งเพื่อทราบ**

นายแพทย์พนัส วงษ์เกลียวเรียน นายแพทย์เชี่ยวชาญ (ด้านเวชกรรมป้องกัน) เป็นประธานในการซ้อมแผนตอบโต้ภาวะฉุกเฉินด้านการแพทย์และการสาธารณสุข กรณีโรคติดเชื้อไวรัสโคโรน่า 2019 (COVID-19) และได้มีเรื่องแจ้งให้ที่ประชุมทราบ ดังนี้

วัตถุประสงค์ในการซ้อมแผนตอบโต้ภาวะฉุกเฉินด้านการแพทย์และการสาธารณสุข กรณีโรคติดเชื้อไวรัสโคโรน่า ๒๐๑๙ เพื่อทดสอบความพร้อมในการโต้ตอบภาวะฉุกเฉินในการรับมือโรคติดเชื้อไวรัสโคโรนา ๒๐๑๙ การพัฒนาทักษะบุคลากรที่เกี่ยวข้องในระบบบัญชาการเหตุการณ์กรณีโรคติดเชื้อไวรัสโคโรนา ๒๐๑๙ และเพื่อทดสอบระบบสรุปประเด็นที่ต้องปรับปรุงและจัดทำแนวทางการปฏิบัติงานในการเตรียมพร้อมรับมือโรคติดเชื้อไวรัสโคโรนา ๒๐๑๙ ให้เป็นไปในแนวทางเดียวกัน โดยมีรูปแบบการฝึกซ้อมแผนชนิดซ้อมบนโต๊ะ Table Top Exercise : TTX) เพื่อทดสอบการตอบสนองต่อสถานการณ์สมมติการระบาดของโรค COVID-๑๙ เน้นการเตรียมพร้อมการประสานงานระหว่างหน่วยงาน

**มติที่ประชุม** :รับทราบ

**ระเบียบวาระที่ ๒ การฝึกซ้อมแผนตอบโต้ภาวะฉุกเฉิน โรคติดเชื้อไวรัสโคโรนา 2019 (COVID-19)**

๒.๑ สถานการณ์โรคติดเชื้อไวรัสโคโรนา ๒๐๑๙

สถานการณ์จังหวัดหนองบัวลำภู พบผู้ป่วยยืนยันโรคติดเชื้อไวรัสโคโรนา ๒๐๑๙ ในพื้นที่จำนวน ๓ ราย และมีผู้ป่วยยืนยันติดเชื้อรักษาที่อื่นแต่มีภูมิลำเนาอยู่ที่จังหวัดหนองบัวลำภู ๒ ราย

 จังหวัดหนองบัวลำภูมีการระบาดของโรคอยู่ในระยะที่ ๑ คือ ผู้ป่วยติดเชื้อที่พบเป็นผู้ที่เดินทางมาจากต่างจังหวัดที่เป็นพื้นที่เสี่ยง ไม่พบการติดเชื้อจากคนที่เดินทางเข้าทาสู่คนในหวัดหนองบัวลำภู

๒.๒ ขอบเขตของแนวทางปฏิบัติการโต้ภาวะฉุกเฉิน

 มีมาตรการในการตอบโต้ภาวะฉุกเฉินโรคติดเชื้อไวรัสโคโรนา ๒๐๑๙ ที่ได้ดำเนินการ ๖ มาตรการดังนี้

 ๑. การคัดกรองและการเฝ้าระวังจากประเทศที่มีการประกาศเป็นเขตติดโรค และประเทศที่มีการระบาดต่อเนื่อง จากจังหวัดที่มีการระบาด สถานที่เสี่ยง หรือเข้าร่วมกิจกรรมเสี่ยง จากสถานพยาบาล และด่านชุมชน ด่านครองครัว

 ๒. การดูแลรักษาผู้ป่วยและป้องกันการติดเชื้อ

 ๓. การติดตามผู้สัมผัสเพื่อควบคุมการระบาดในชุมชน

 ๔. การสื่อสารความเสี่ยง

 ๕. การใช้มาตรการทางสังคมและกฎหมาย

 ๖. การประสานงานและการจัดการข้อมูล

๒.๓ การฝึกซ้อมแผนตอบโต้ภาวะฉุกเฉิน

 มีขอบข่ายสถานการณ์สมมติ ๕ ลำดับ จำนวน ๑๒ ฉากสถานการณ์สมมุติ

 ๒.๓.๑ สถานการณ์สมมติลำดับที่ ๑ พบผู้ป่วยสงสัยโรค COVID-๑๙ จำนวน ๑ ราย (พ่อ) เข้ารับการรักษาที่โรงพยาลเอกชนระพลการแพทย์ มีประวัติเดินทางไปเที่ยวเมืองกวางโจว ประเทศจีน พร้อมด้วยลูกสาว ๒ คน

 ๑) แนวทางปฏิบัติเมื่อผู้ป่วยเข้ามารับบริการที่โรงพยาบาลเอกชน แยกเป็น ๒ กรณี

 - กรณี ผู้ป่วยเข้ามารักษาที่แผนกผู้ป่วยนอก (OPD) แยกผู้ป่วยเป็น ๓ ประเภทจาการคัดกรอง คือ ผู้ป่วยเข้าเกณฑ์ PUI ผู้ป่วยติดเชื้อทางเดินหายใจ ARI และผู้ป่วยปกติ

- ในกรณีผู้ป่วย PUI เข้าห้องตรวจแยกเฉพาะ และตรวจโดยแพทย์ และอุปกรณ์ป้องกันการติดเชื้อ ได้แก่ กล่องระบบปิดแยกตรวจ หน้ากาก N๙๕ Face shield ถุงมือ และชุด PPE เมื่อต้องเก็บตัวอย่างส่งตรวจ

 - ในกรณีผู้ป่วย ARI เข้าห้องตรวจแยกในคลินิก ARI และตรวจโดยแพทย์ และอุปกรณ์ป้องกันการติดเชื้อ ได้แก่ หน้ากาก N๙๕ Face shield และถุงมือ

- กรณี ผู้ป่วยเข้ามารักษาที่แผนกผู้ป่วยใน (Admit) บุคลากรต้องป้องกันตนเองโดยการอุปกรณ์ป้องกันการติดเชื้อ ได้แก่ หน้ากาก N๙๕ Face shield ถุงมือ สวมชุดกันฝน และงดพ่นยา

 - ประสานสำนักงานสาธารณสุขจังหวัดหนองบัวลำภู เพื่อยืนยันการเข้าเกณฑ์ PUI และขอส่งตรวจตัวอย่าง หากผลการตรวจพบว่าติดเชื้อ มีอาการปอดอักเสบต้องการการดูแลจากแพทย์เฉพาะทาง ต้องส่งต่อไปยังโรงพยาบาลหนองบัวลำภู และคัดกรองผู้ที่สัมผัสกับผู้ป่วยติดเชื้อ และแจ้งสำนักงานสาธารณสุขจังหวัดหนองบัวลำภูให้ติดตามผู้สัมผัสต่อไป

 - ประสานโรงพยาบาลหนองบัวลำภูในการขอส่งต่อโดยให้ข้อมูลครบถ้วนเพื่อจะได้เตรียมความพร้อมในการรับรักษาผู้ป่วย

 - การจัดการขยะติดเชื้อมีการคัดแยกและส่งทำลายที่โรงพยาบาลหนองบัวลำภู บุคลากรสวมชุด PPE ในการทำความสะอาด ฆ่าเชื้อจากสารคัดหลั่งในห้องพักผู้ป่วยด้วยน้ำยาฆ่าเชื้อและแสงยูวี

 ๒) แนวทางปฏิบัติของสำนักงานสาธารณสุขจังหวัดหนองบัวลำภู ในกรณีพบผู้ป่วยยืนยัน

 - สำนักงานสาธารณสุขจังหวัดหนองบัวลำภู และทีม CDCU เตรียมสอบสวนโรคเพิ่มเติม และประสาน เขตสุขภาพที่ ๘ และ สคร. เพื่อประสานการส่งตัวอย่างตรวจ

 - กรณีพบผู้ป่วยยืนยันรายแรกเปิดศูนย์ปฏิบัติการตอบโต้ภาวะฉุกเฉินทางด้านสาธารณสุข โครงสร้างระบบบัญชาการเหตุการณ์ และแจ้งหัวหน้ากลุ่มภารกิจ จัดทำแผนเผชิญเหตุ และรายงานให้ผู้ว่าราชการจังหวัด เพื่อรับทราบ และใช้กลไกคณะกรรมการโรคติดต่อจังหวัด เพื่อให้สามารถระดมทรัพยากรในการ ควบคุมโรค

 ๓) แนวทางปฏิบัติของโรงพยาบาลหนองบัวลำภูในการรับส่งต่อ

 - จัดเตรียมห้อง negative pressure และ อุปกรณ์ PPE พร้อมทั้งบุคลากรในดูแลผู้ป่วย จัดพยาบาล ICN และแพทย์ที่รับผิดชอบงานโรคติดเชื้อเพื่อดูแลเรื่องการป้องกันการติดเชื้อในโรงพยาบาล

 - เตรียมแนวทางการเก็บตัวอย่างส่งตรวจ วิธีการ วัสดุอุปกรณ์ คนเก็บตัวอย่าง ประสานงานเพื่อ ส่งตัวอย่างตรวจ รับแจ้งผล และรายงานผล ต่อไปยังผู้เกี่ยวข้อง

 - ดูแลรักษาตามมาตรฐานกรมการแพทย์

 - เมื่อรักษาจนเชื้อหมด หรือครบ ๑๔ วัน ทำการส่งออกผู้ป่วยติดตามให้ทำ HQ จนครบ ๓๐ วัน ทีม IC SAT ทำการเตรียมพื้นที่ ชุมชน เพื่อให้ผู้ป่วยสามารถใช้ชีวิตได้ตามปกติสุข

 ๒.๓.๑ สถานการณ์สมมติลำดับที่ ๒ มีผู้ป่วยมาด้วยอาการไข้ ไอ เจ็บ คอ มีเสมหะ มีน้ำมูก เจ้าหน้าที่ได้ซักประวัติทราบว่า มีประวัติเดินทางไปเที่ยวที่เมืองกวางโจว ที่โรงพยาบาลศรีบุญเรือง

๑) แนวทางปฏิบัติเมื่อผู้ป่วยเข้ามารับบริการที่โรงพยาบาลชุมชน

 - คัดกรองผู้ป่วยและการจัด ARI clinic แบบ one stop service ป้องกันการติดเชื้อในโรงพยาบาลจัดเตรียมห้องแยกผู้ป่วยแบบประยุกต์ (Modified AIIR) ในการรองรับผู้ป่วย PUI

 - ประสานสำนักงานสาธารณสุขจังหวัดหนองบัวลำภู เพื่อยืนยันการเข้าเกณฑ์ PUI และขอส่งตรวจตัวอย่าง

 - เก็บตัวอย่างในห้องแยก Modified AIIR แพทย์เก็บตัวอย่างสวมอุปกรณ์ป้องกัน PPE และส่งตรวจทางห้องปฏิบัติการ

 - หากผลตรวจพบผู้ป่วยยืนยันติดเชื้อ ประสานทีมอำเภอดำเนินการสอบสวนโรคเบื้องต้น

 - กรณีผู้ป่วยเกิดภาวะวิกฤติต้องส่งต่อ ประสานโรงพยาบาลหนองบัวลำภูที่รับส่งต่อ เตรียมพนักงานขับรถยนต์ เตรียมรถยนต์ เตรียมอุปกรณ์ PPE สำหรับส่งต่อ เคลื่อนย้ายผู้ป่วยโดยใช้เส้นทางเฉพาะเพื่อลดการปนเปื้อน เมื่อส่งต่อเรียบร้อยแล้วล้างรถยนต์ และจัดการขยะติดเชื้อ

 ๒) แนวทางปฏิบัติของสาธารณสุขอำเภอเมื่อพบผู้ป่วยรายแรก

 - เปิดศูนย์ปฏิบัติการตอบโต้ภาวะฉุกเฉินทางด้านสาธารณสุข โครงสร้างระบบบัญชาการเหตุการณ์ และแจ้งหัวหน้ากลุ่มภารกิจ จัดทำแผนเผชิญเหตุ

๓) แนวทางปฏิบัติของสำนักงานสาธารณสุขจังหวัดหนองบัวลำภู

- ประสานเขตสุขภาพที่ ๘ และ สคร. เพื่อประสานการส่งตัวอย่างตรวจ

- ในกรณีพบผู้ป่วยยืนยันแจ้งนายแพทย์สำนักงานสาธารณสุขจังหวัด/ ผู้ว่าราชการจังหวัด/คณะกรรมการโรคติดต่อจังหวัด

- สำนักงานสาธารณสุขจังหวัดหนองบัวลำภู และทีม CDCU เตรียมสอบสวนโรคเพิ่มเติม และ และดำเนินการสอบสวนโรคเพื่อค้นหาผู้สัมผัสมากที่ที่สุด

๒.๓.๓ สถานการณ์สมมติลำดับที่ ๓ ทีมสอบสวนโรคจังหวัดหนองบัวลำภู ดำเนินการสอบสวนโรคและค้นหาผู้สัมผัสใกล้ชิดกับผู้ป่วย

 ๑) ติดตามผู้สัมผัสและแยกประเภทตามความเสี่ยง

 - กรณีผู้สัมผัสเสี่ยงสูง จัดสถานที่เพื่อแยกกักผู้สัมผัสเสี่ยงสูง และนำมาตรวจหาเชื้อนับจากสัมผัสผู้ป่วยยืนยันวันที่ ๕ เป็นต้นไป หากมีผู้ป่วยจำนวนมากเตรียมสถานที่เพื่อรองรับ เช่น cohort ward และทำแผนการบริหารจัดการสถานที่รองรับผู้ป่วย เช่น การจัดสรรบุคลากร เวชภัณฑ์

 - กรณีผู้สัมผัสเสี่ยงต่ำ ให้สังเกตอาการที่บ้าน และบันทึกอาการตามแบบฟอร์มเป็นเวลา ๑๔ วัน และใช้มาตรการระยะห่างทางสังคม หากพบอาการผิดปกติให้รีบพบแพทย์ทันที

 ๒) แนวทางการสื่อสารความเสี่ยง และแจ้งกฎหมายที่เกี่ยวข้อง

 - สัปดาห์แรกเมื่อพบผู้ป่วย สร้างการยอมรับในชุมชน โดยการติดป้าย เผยแพร่ความรู้ผ่านหอกระจายข่าว แจกเอสารความรู้ อสม. ติดตามเยี่ยม โทรศัพท์ให้ความรู้ หมอครอบครัวสื่อสาร ชี้แจงลดความตระหนก ประเมินสถานการณ์การรับรู้ข่าวสาร สัปดาห์ที่สองเตรียมการยอมรับเมื่อผู้ป่วยรักษาหายและกลับลงชุมชน สัปดาห์ที่สามเตรียมชุมชนเพื่อให้ผู้ป่วยอยู่ในชุมชนได้อย่างปกติสุข สัปดาห์สุดท้ายประเมินผลการยอมรับของชุมชน

 - กรณีการเกิดข้อมูลเท็จ เจ้าหน้าที่ที่รับผิดชอบ คณะกรรมการอำเภอ ติดตามข้อมูลที่เป็นเท็จตรวจสอบความถูกต้อง สื่อสารให้ข้อมูลจริงเพื่อลดการตื่นตระหนก รวบรวมข้อมูลเพื่อรายงานผู้บริหารและประเมินผลกระทบ และดำเนินการตอบโต้ นำเสนอความจริงทางช่องทางต่างๆ เช่น การแถลงข่าว การจัดทำสื่อชี้แจง

 ๒.๓.๔ สถานการณ์สมมุติที่ ๔ บุคลากรทางการแพทย์ของ จำนวน ๑๑ ราย มีอำการป่วย

 - แยกบุคลากรที่มีอาการป่วยและดูแลรักษา จัดห้องแยกโรค ให้ผู้สัมผัสหยุดการปฏิบัติงานและแยกสังเกตอาการ จัดบุคลกรเพื่อปฏิบัติงานทดแทนบุคลากรที่ต้องหยุดงาน

 - เฝ้าระวังผู้ป่วยรายใหม่ ป้องกันการแพร่กระจายเชื้อในโรงพยาบาล ติดตามข้อมูลและสรุปข้อมูลในแต่ละวัน

 - แจ้งผู้บริหาร และสำนักงานสาธารณสุขจังหวัดหนองบัวลำภูเพื่อขอส่งตรวจหาเชื้อ

 - หากพบเป็นผู้ป่วยยืนยันรักษาตามมาตรฐาน หากไม่พบเชื้อ แจ้งเจ้าหน้าที่บุคลากรทางการแพทย์ทราบ และพิจารณาให้หยุดอยู่กับบ้าน หรืออยู่ในที่ที่จัดไว้เพื่อ Home quarantine ต่อจนครบ ๑๔ วัน

 ๒.๓.๕ สถานการณ์สมมุติที่ ๕ กระทรวงสาธารณสุขแถลงข่าวยืนยัน พบผู้ป่วยโรค COVID-๑๙

 ทุกหน่วยงานที่เกี่ยวข้อง ดำเนินการมอบหมายภารกิจต่อเนื่อง ๑. รายงานเมื่อพบผู้ป่วย PUI ๒. จัดระบบเฝ้าระวังในชุมชน และสถานพยาบาลอย่างเข้มข้น จัดทำแนวทางการดำเนินการ ๓. จัดทำแนวทางการดูแลรักษาผู้ป่วย การส่งต่อ ๔. ติดตามผู้สัมผัส ๕. สื่อสารความเสี่ยงในเชิงรุก

**ระเบียบวาระที่ ๓ เรื่องอื่น ๆ**

-ไม่มี